b"\n_START_ARTICLE_\nHic et nunc\n_START_PARAGRAPH_\nHic et nunc (latinsko Tu in zdaj) je slovenska glasbena skupina, ki ustvarja \xc5\xbee od leta 1990 in je ena od za\xc4\x8detnic rock'n'roll preporoda, ki se je zgodil pri nas v za\xc4\x8detku devetdesetih._NEWLINE_Novembra 2004 je skupina posnela nove pesmi za peto veliko plo\xc5\xa1\xc4\x8do z naslovom Burn fat old sun. Na albumu je kot producent in glasbeni gost sodeloval Chris Eckman, vodja kultne ameri\xc5\xa1ke skupine The Walkabouts, kot glasbeni gost pa je prisostvoval tudi legendarni teksa\xc5\xa1ki glasbenik Terry Lee Hale. Nova plo\xc5\xa1\xc4\x8da Burn fat old sun, ki jo je izdala zalo\xc5\xbeba Nika records, je plod dolgoletnih koncertnih izku\xc5\xa1enj, predanosti glasbi in tako nedvomno predstavlja vi\xc5\xa1ek dosedanjega delovanja in ustvarjanja. Skupina Hic et nunc je v svojem petnajstletnem delovanju ostala zvesta svoji glasbeni viziji in tako razvila izrazito samosvojo glasbeno poetiko, ki temelji na gara\xc5\xbenem zvoku \xc5\xa1estdesetih in bluesu, v dana\xc5\xa1njem \xc4\x8dasu \xc5\xa1e kako aktualne glasbene zvrsti v svetu."